আরো পিছিয়ে ইতিহাসের কাছে পয়লা বৈশাখ সম্পর্কে জানতে চাইলে, উত্তরের সাথে সাথে মানবিকতার আরো এক ইতিহাস উঠে আস। যেখানে শুধুই মানুষ মুখ্য হয়ে ওঠ। তার আগে আমরা জেনে নেব এই বাংলা নববর্ষের প্রয়োজনীয়তা হলো কেন? আমাদের কৃষি নির্ভর ভারতবর্ষের মূল আয় ছিল কৃষি কেন্দ্রিক।এ দেশের শাসকদল ও কৃষির উপরই দাঁড়িয়ে ছিল।পুরো রাজ্যই জমিদার, কৃষি আর জমি এর মধ্যেই আবর্তিত ছিলো। কৃষকদের থেকে খজনা আদায় করেই সামন্ততান্ত্রিক মূল কাঠামো টিকে ছিলো। আর ফসল ফলানোর ক্ষেত্রে ঋতুর উপর নির্ভরশীল থাকতেই হতো। মুঘল সম্রাজ্য প্রতিষ্ঠার পর সম্রাটরা হিজরী পঞ্জিকা অনুসারে কৃষি পণ্যের খাজনা আদায় করতো। কিন্তু হিজরি সন চাঁদের উপর নির্ভরশীল হওয়ায় তা কৃষি ফলনের সাথে মিলতো না। এতে অসময়ে কৃষকদেরকে খাজনা পরিশোধ করতে বাধ্য করতে হতো। তাতে কৃষকরাও খুব অসুবিধায় পড়তো। সমাজে একটা বিশৃঙ্খল অবস্থা তৈরী হতো। খাজনা আদায়ে সুষ্ঠুতা প্রণয়নের লক্ষ্যে মুঘল সম্রাট আকবর বাংলা সনের প্রবর্তন করেন। তিনি মূলত প্রাচীন বর্ষপঞ্জিতে সংস্কার আনার আদেশ দেন। সম্রাটের আদেশ মতে তৎকালীন বাংলার বিখ্যাত জ্যোতির্বিজ্ঞানী ও চিন্তাবিদ ফতেহউল্লাহ সিরাজি সৌর সন এবং আরবি হিজরী সনের উপর ভিত্তি করে নতুন বাংলা সনের নিয়ম বিনির্মাণ করেন। ১৫৮৪ খ্রিস্টাব্দের ১০ই মার্চ বা ১১ই মার্চ থেকে বাংলা সন গণনা শুরু হয়। তবে এই গণনা পদ্ধতি কার্যকর করা হয় আকবরের সিংহাসন আরোহণের সময় (৫ই নভেম্বর, ১৫৫৬) থেকে। প্রথমে এই সনের নাম ছিল ফসলি সন, পরে “বঙ্গাব্দ” বা বাংলা বর্ষ নামে পরিচিত হয়।